b'\n_START_ARTICLE_\nE\xc3\xa4rendil\n_START_PARAGRAPH_\nE\xc3\xa4rendil Pomor\xc5\xa1\xc4\x8dak oz. E\xc3\xa4rendil the Mariner je eden najpomembnej\xc5\xa1ih likov v Tolkienovi mitologiji. Preplul je velik del sveta in na koncu\xc2\xa0\xc2\xbbpostal\xc2\xab\xc2\xa0zvezda Dan\xc3\xadca oz. Ve\xc4\x8dernica, poznana pod imenom E\xc3\xa4rendilova zvezda.\n_START_SECTION_\n\xc5\xbdivljenjepis\n_START_PARAGRAPH_\nE\xc3\xa4rendil je kot sin Tuorja in Idril Celebrindal, Turgonove h\xc4\x8dere, tako \xc4\x8dlove\xc5\xa1ke kot vilinske krvi, zatorej je polvilin; kot tak je bil obdarjen z obojim - lepoto in mo\xc4\x8djo vilinskega in \xc4\x8dlove\xc5\xa1kega rodu. Rojen je bil v Gondolinu in tam pre\xc5\xbeivljal otro\xc5\xa1tvo do Maeglinove izdaje. Po tem je \xc5\xbeivel ob ustju Siriona, kjer je spoznal Elwing in se z njo poro\xc4\x8dil. S svojo ladjo Vingil\xc3\xb3t\xc3\xab (Vingilot), ki mu jo je pomagal zgraditi C\xc3\xadrdan Ladjedelec je v iskanju svojega o\xc4\x8deta, ki je odplul na Zahod, prepotoval vsa poznana morja sveta._NEWLINE_Skupaj z Elwing sta odplula proti Amanu in ga nazadnje tudi dosegla. E\xc3\xa4rendil se je odlo\xc4\x8dil sam soo\xc4\x8diti z jezo Valarjev in je stopil na tla neumrljivih de\xc5\xbeel, da bi prosil Valarje za pomo\xc4\x8d v boju proti Morgothu. Ob njegovi pro\xc5\xa1nji se je med Valarji vnel velik prepir, a na koncu se je Manw\xc3\xab odlo\xc4\x8dil, da naj bo njegovi pro\xc5\xa1nji ugodeno, in vsa bitja v Valinorju so se pripravila na poslednjo vojno._NEWLINE_Zaradi njihove dvojne narave se je Manw\xc3\xab odlo\xc4\x8dil, da bo vsem polvilinom dana izbira: biti vilin ali biti \xc4\x8dlovek. E\xc3\xa4rendil je sledil Elwing pri odlo\xc4\x8ditvi, da se pridru\xc5\xbei vilinskemu rodu, \xc4\x8deprav je bil v srcu bli\xc5\xbeji ljudstvu svojega o\xc4\x8deta - ljudem. Valarji so E\xc3\xa4rendila poslali na nebo v znamenje upanja za ljudstva Srednjega Sveta. V Bitki jeze se je E\xc3\xa4rendil bojeval z velikim zmajem Ancalagonom nad Angbandom in ga premagal. Zmaj je padel na vrhove Thangorodrima, ki se je zru\xc5\xa1il pod njegovo te\xc5\xbeo. Po koncu vojne je E\xc3\xa4rendil s svojo ladjo zaplul v nebo s sijo\xc4\x8dim Silmarilom na \xc4\x8delu Vingil\xc3\xb3t\xc3\xab.\n_START_SECTION_\nPomen imena in drugi nazivi\n_START_PARAGRAPH_\nE\xc3\xa4rendil pomeni v kvenji Ljubitelj morja, vendar je Tolkien razvil ime iz staroangle\xc5\xa1ke literature, predvsem iz pesnitve Crist, kar je razlo\xc5\xbeil v pismu \xc5\xa1t. 297 v Letters of J.R.R. Tolkien._NEWLINE_Znan je tudi pod nazivi Bla\xc5\xbeeni (Blessed), Pomor\xc5\xa1\xc4\x8dak (Mariner), Polvilin (Halfelven) in Svetli (Bright). Kot zvezda je bil v Srednjem svetu imenovan Gil-Estel - Zvezda velikega upanja in poznej\xc5\xa1im ljudem kot Venera, zvezda Danica oz. Ve\xc4\x8dernica. Pravili so ji tudi D\xc3\xbanedainska zvezda (The Star of D\xc3\xbanedain) in Zvezda Severa (The Northern Star).\n_START_SECTION_\nPolvilinske generacije\n_START_PARAGRAPH_\nFingolfin      Galdor     Thingol = Melian_NEWLINE_             |            |                |_NEWLINE_             |            |          (1)   |_NEWLINE_          Turgon         Huor   Beren = L\xc3\xbathien_NEWLINE_             |     (2)     |          |_NEWLINE_           Idril ======= Tuor        Dior = Nimloth_NEWLINE_                    |                     |_NEWLINE_                    |                -------------_NEWLINE_                    |                |           |_NEWLINE_                 E\xc3\xa4rendil ======== Elwing   Elur\xc3\xa9d in Elur\xc3\xadn_NEWLINE_                              |_NEWLINE_                       ------------------_NEWLINE_                       |                |_NEWLINE_                     Elros            Elrond = Celebr\xc3\xadan_NEWLINE_                       |                     |_NEWLINE_               N\xc3\xbamenorski kralji             |_NEWLINE_                       :                     |_NEWLINE_                    Elendil                  |_NEWLINE_                       :                     |_NEWLINE_                Arnorski kralji              |    _NEWLINE_                       :                ---------------_NEWLINE_          D\xc3\xbanedainski vodje             |             |_NEWLINE_                       :       (3)      |             |_NEWLINE_                    Aragorn ========= Arwen  Elladan in Elrohir_NEWLINE_                                |_NEWLINE_                            Eldarion_NEWLINE_Poroke med ljudmi in vilini so o\xc5\xa1tevil\xc4\x8dene.'